Document ID: 32000R1639

Kommissionens forordning (EF) nr. 1639/2000
af 25. juli 2000
om ændring af bilag I til forordning (EF) nr. 2636/1999 om meddelelse af oplysninger vedrørende råtobak
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 1336/2000(2), særlig artikel 21, og
ud fra følgende betragtninger:
(1) Det fremgår af bilag I til Kommissionens forordning (EF) nr. 2636/1999 af 14. december 1999 om meddelelse af oplysninger vedrørende tobak fra og med 2000-høsten(3), hvilke oplysninger medlemsstaterne skal fremsende til Kommissionen senest den 31. juli i året for den pågældende høst. Blandt disse oplysninger meddeles ifølge bilagets punkt 1.2 tobaksmængden (i tons) anført i kontrakterne justeret efter det vandindhold, der er anført i bilag IV i Kommissionens forordning (EF) nr. 2848/98 af 22. december 1998(4) om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren, senest ændret ved forordning (EF) nr. 1249/2000(5).
(2) I artikel 9, stk. 5, i forordning (EF) nr. 2848/98 er det fastsat, at parter, der har indgået en dyrkningskontrakt i henhold til artikel 10, stk. 2, i forordning (EØF) nr. 2075/92 ved et skriftligt tillæg kan forhøje de oprindelige mængder i kontrakten. Da dette ifølge de nuværende EF-bestemmelser kan ske langt senere end den 31. juli i høståret, bør det tillades medlemsstaterne at ændre den pågældende oplysning indtil den 30. juni i året efter høståret, således at der kan tages højde for den mængde råtobak, der er omfattet af de seneste kontrakttillæg.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -
UDSTEDT FØLGENDE FORORDNING:
Artikel 1
Bilag I til forordning (EF) nr. 2636/1999 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 2000.

Labels: 12
17
19